පිටියේ ක්‍රීඩා කරන ක්‍රීඩකයින් 11 දෙනා හැර ඉන් බාහිර වෙනත් අයෙකු තරගයක් පාවා දෙන්නේ කෙසේ දැයි කිසිවෙකුත් නොදන්නා බව හිටපු ශ්‍රී ලංකා ක්‍රිකට් නායක, මහේල ජයවර්ධන පවසනවා. 2011 - ක්‍රිකට් ලෝක කුසලාන තරඟාවලියේ ඉන්දියාව සහ ශ්‍රී ලංකාව අතර පැවති අවසන් තරඟය මුදලට පාවා දී ඇති බවට එවකට ක්‍රීඩා අමාත්‍යවරයාව සිටි මහින්දානන්ද අළුත්ගමගේ සිදුකළ ප්‍රකාශයෙන් අනතුරුව තවත් ට්විටර් පණිවුඩයක් නිකුත් කරමිනුයි මහේල මේ බව සඳහන් කළේ.